**Трет јавен состанок на Агенцијата за аудио и аудиовизуелни медиумски услуги за 2017 година**

**Добиени ставови и мислења и став на Агенцијата по истите**

 **- 27.09.2017 година -**

Третиот јавен состанок на Агенцијата за аудио и аудиовизуелни медиумски услуги се одржа во просториите на Агенцијата, Палата Панко Брашнаров, на 27 септември 2017 година, со почеток во 12 часот.

Воведно обраќање имаше директорот на Агенцијата д-р Зоран Трајчевски, кој ги презентираше реализираните активности од првиот квартал, согласно Програмата за работа на Агенцијата за аудио и аудиовизуелни медиумски услуги за 2017 година. На состанокот беше презентирана и новата веб страница на Агенцијата, којашто е надградена со дополнителни функционалности. Со нивна помош значително ќе им се олесни пристапот до информации на лицата со целосно или делумно оштетување на видот и на лицата со далтонизам. Присутните имаа можност да ги проследат и резултатите од Анализата на пазарот на аудио и аудиовизуелни медиумски услуги за 2016 година, којашто ја изработи Агенцијата. Во неа се претставени податоци за бројот на радиодифузерите, за нивното економско работење во 2016 година и податоци за гледаноста на телевизиите и слушаноста на радиостаниците.

Во контекст на Локалните избори 2017, претставниците на медиумите, повторно беа потсетени за правилата за изборно медиумско известување кои важат за време на изборната кампања и во периодот на изборниот молк – обврските за известување на правичен, избалансиран и непристрасен начин; правилата за објавување на резултати од испитувањата на јавното мислење поврзани со учесниците во изборниот процес; правилата за платено политичко рекламирање. На крајот од состанокот беше отворена панел дискусија, на која присутните имаа можност да постават прашања по однос на презентациите.

**Панел дискусија: прашања и мислења од присутните и став на Агенцијата по истите**

**Стојан Трпчевски од Јавниот сервис - МРТВ,** постави прашање во однос на обезбедувањето на баланс во вестите, по принципот 30%+30%+30%+10%,односно дека останува дилематашто во тој простор да се опфати. Посочи еден пример за најголемата опозициска партија, каде во конкретен прилог од 6 минути, 2 минути и 45 секунди е опфатено читање на новинарот и 3 минути се тонски парчиња (од кои 1 минута и 30 секунди припаѓаат на лидерот на партијата, а 1 минута и 30 секунди на кандидатот за Градоначалник). За овој пример побара одговор дали е во ред.

***Одговор на Емилија П. Камењарова, Раководителка на одделението за медиумска писменост и човекови права*** – Уредувачка политика е на медиумот, како ќе го направи распоредот во вестите за да обезбеди баланс. Според Изборниот законик, распоредот треба да биде според примената на принципот за еднаквост и пропорционалност, односно еднаквост за градоначалничките кандидати и пропорционалност за советничките листи.

**Стојан Трпчевски од Јавниот сервис - МРТВ,** замоли тоа што е направено во однос на емитуваните прилози на Јавниот сервис во изминатите изборни процеси, Агенцијата да го има во предвид и сега, бидејки со таквиот распоредот на прилозите, известувањето на Јавниот сервис во изминатите извештаи беше во ред.

***Одговор на Емилија П. Камењарова, Раководителка на одделението за медиумска писменост и човекови права*** – Бидејќи изминатите избори беа Парламентарни избори, беше важно да се запази само принципот на пропорционалност. Во секој случај како и секогаш, Агенцијата има предвид и за интензитетот на кампањата, и за тоа колку советнички листи има. Поентата е да се следи некаква еднаквост, меѓу градоначалничките кандидати и некаква пропорционалност на листите на советници.

**Стојан Трпчевски од Јавниот сервис - МРТВ,** дополни декаваква еднаквост може да се следи, но пропорционалност никако. Посочи пример дека првиот ден од кампањата, емитувале прилози за градоначалниците на Скопје и на скопските општини, но доколку до крајот на кампањата се емитуваат вакви прилози од различни локации за овие исти градоначалници, им се одзема времето на оние градоначалници од внатрешноста, кои се појавуват барем еднаш до крајот на кампањата.

***Одговор на Емилија П. Камењарова, Раководителка на одделението за медиумска писменост и човекови права,* -** Принципот на баланс, односно оценката дали Јавниот сервис е балансиран во известувањето, не се гледа врз основа на едно единечно издание, туку се разгледува период на известување од 10 дена.

**Стојан Трпчевски од Јавниот сервис - МРТВ,** истакна декаЈавниот сервис ќе обезбеди содветно време за партиите, но генерално, за еднаквата застапеност е знак прашање. Посочи дека ќе биде потребно околу 80 камери, за да може да се снимат сите кандидати, што преставува проблем, но побара од Агенцијата доколку има некаква сугестија во текот на кампањата, да им биде посочено. Постави прашање и во однос на третирањето на псевдо-настаните.

***Одговор на Емилија П. Камењарова, Раководителка на одделението за медиумска писменост и човекови права -*** Методологијата за мониторинг, кажува дека во ваквите ситуации Јавниот сервис може да избере на кој начин ќе постапи. Секој медиум, не само Јавниот сервис, може да донесе сопствена уредувачка одлука, што ќе прави со таквиот тип на прилози. Затоа псевдо-настаните се поделени на три категори. Во поглед на тие настани, има цела палета пристапи кои се применети од различни медиуми. Она што Агенцијата го смета за проблематично, е кога во континуитет за тип на вистинити, но маргинални настани или за псевдо-настани, ќе се известува во позитивен котекст, редовно потенцирајќи ја улогата на власта во таа ситуација, што е спротивно на членот 75-б од Изборниот законик.

**Саше Ивановски, од порталот Мактел,** постави прашање за тоа чиј интерес штити Агенцијата, на телевизиите или на јавноста. Посочи дека се има чувство дека се штити монополот, на три-четири телевизии, а не интересот на јавноста, бидејќи диктатурата беше спроведена преку сопствениците на телевизиите, кои поставуваа послушни уредници - кои потоа ги спинуваа вестите, ги тераа новинарите да лажат и сл. Во овој контекст постави уште едно прашање, дали Агенцијата сега кога се промени власта, ќе ја заштити јавноста со тоа што ќе ги одземе лиценците на оние медиуми, коишто не ја оправдаа довербата да имаат достоен јавен сервис, односно национална телевизија.

***Одговор на д-р Зоран Трајчевски, Директор на Агенцијата* -** Постојат строги правила во Законот за аудио и аудиовизуелни медиумски услуги и претходно во Законот за радиодифузна дејност, кои беа усогласени со европските директиви каде што е пропишано, под кои услови може да биде одземена дозволата, на било која телевизија, не само на национална телевизија. Непочитувањето на професионалните новинарски стандарди, не може да биде услов за одземање на дозволата на било кој медиум. Неколку клучни услови за одземање на дозвола се доколку радиодифузерот престане сам да емитува програма, ако не го плати надоместокот за дозволата кон Агенцијата, ако отиде во стечај, ако настанат околности кои не биле земени во предвид кога била доделена дозволата. Ниту еден од овие услови не е исполнет во посочениот случај, за да биде одземена дозволата на некој медиум. Казната или наградата, медиумите треба да ја добијат од публиката, која треба да оцени како известуват медиумите, без оглед кој е на власт. Точно е дека во овој период, има значително подобрување во начинот на известување кај телевизите, и минорен е сега бројот на телевизите, коишто не ги почитуват професионалните новинарски стандарди, што се гледа и од извештаите на Агенцијата. Агенцијата се надева дека тоа ќе стане пракса и нема да има во иднина промена во начинот на уредувачката политика и почитувањето на професиналните новинарски стандарди, во зависност од промената на власта.

**Саше Ивановски, од порталот Мактел**, постави прашање дали Агенција може да иницира до новата власт, новото Собрание, односно до новото Парламентарно мнозинство, да се изврши промена на Законот за аудио и аудиовизуелни медиумски услуги и да се овозможи алатка, доколку некоја телевизија не се придржува до правилата, да и биде одземена лиценцата. Посочи дека се има впечаток, дека секој може да прави што сака, а две телевизии и понатаму, шират пропаганда, омраза итн.

***Одговор на д-р Зоран Трајчевски, Директор на Агенцијата*** -Агенцијата секогаш реагирала, доколку е забележано дека некој медиум шири говор на омраза. Во однос на тоа дали Агенцијата може да предложи на Собранието такви измени, она што беше споменато е спротивно на Европската регулатива, и такво нешто не може да биде предложено и не може да биде усвоено од Собранието на РМ, бидејќи Македонија е земја кандидат за членство во ЕУ.

**Драган Секуловски од ЗНМ**, постави две прашања. Првото во однос на говорот на омраза, односно дали Агенцијата има добиено одговор од обвинителството, во врска со укажувањето дека врз основа на надзорот на Агенцијата, забележан е говор на омраза во две национални телевизии. Второто прашање е во насока на финансиското работење на националните медиуми, каде е прикажано дека буџетот на сите во 2016 година е намален. Побара коментар од Агенцијата, во однос на тоа дека на три национални телевизии ТВ Сител, ТВ Алфа и ТВ Канал 5 приходите им се намалени, во однос на претходните години, додека на ТВ Телма и на ТВ Алса-М се зголемени.

***Одговор на д-р Зоран Трајчевски, Директор на Агенцијата*** -Во однос на првото прашање, одговорот е дека Агенцијата нема добиено никаков нов допис, одговор од обвинителството од кога се пратени забелешките на Агенцијата. Агенцијата имаше добиено првичен допис, но за тој допис, пратени се забелешки до вишото обвинителство, од каде се'уште нема одговор.

За намалувањето или зголемувањето на приходите, може да има повеќе причини. Факт е дека кај овие три телевизии, значително има намалување на приходот, додека кај ТВ Телма и кај ТВ Алсат-М има зголемување кое не е така драматично. Кај ТВ Телма забележано е дека последнава година работи со загуба. Агенцијата нема детални параметри од самите телевизии, за да каже на што се должи тоа. Во анализираната 2016 година, во ТВ Телма имаше ребрендирање на телевизијата, набавка на нова опрема, инвестирање во нова техника и студио, и можеби тоа е причината за работењето со загуба. Можеби во наредните години, ќе се види која е причината, зошто оваа година ТВ Телма и покрај зголемувањето на приходите, бележи загуба. Ако пазарно се зголемува уделот на гледаноста кај ТВ Телма, според истражувањата коишто ги нарачува Агенцијата, коишто се, сега за сега доста различни во однос на оние мерења коишто ги прави EGB Нилсен, кај ТВ Телма има значително зголемување на гледаноста, а на тоа веројатно се должи и зголемувањето на приходите.

 Прилог:

* Листа на присутни на третиот јавен состанок за 2017 година.

**Трет јавен состанок за 2017 година, листа на присутни учесници**

|  |
| --- |
| **Листа на присутни учесници на третиот јавен состанок за 2017 година на Агенцијата за аудио и аудиовизуелни медиумски услуги** |
| **Бр.** | **Име и презиме** | **Институција** |
| 1 | д-р Зоран Трајчевски  | Агенција за аудио и аудиовизуелни медиумски услуги |
|  2 | Зоран Фиданоски |
| 3 | Селвер Ајдини |
| 4 | Лазо Петрушевски |
| 5 | м-р Драгица Љубевска |
| 6 | м-р Магдалена Довлева Давидовска |
| 7 | м-р Емилија Јаневска |
| 8 | м-р Емилија П.Камењарова |
| 9 | м-р Ивона Муфишева |
| 10 | Весна Симоновска |
| 11 | Луција Ѓурковиќ |
| 12 | Јетон Исмаили |
| 13 | м-р Ивана Стојановска |
| 14 | м-р Сашо Петрушевски |
| 15 | Катерина Доневска |
| 16 | Агрон Адеми |
| 17 | Билјана П. Парлеева |
| 18 | м-р Тања Пачоска |
| 19 |  м-р Ана Богдановска |
| 20 | м-р Сања Филиповска |
| 21 | м-р Иван Паневски |
| 22 | Мигена Горенца | МРТ 2 |
| 23 | Виолета Димова  | МРТ Собраниски |
| 24 | Ивана Богоева | Тринити Системи |
| 25 | Зоран Петров | Антена 5 |
| 26 | Даре Попов | МИА |
| 27 | Дејан Георгиевски | ЦРМ |
| 28 | Владимир Соколов | МИОА |
| 29 | Владимир Радосављевиќ | МИОА |
| 30 | Максимиљан Гиоргиев | Урбан ФМ |
| 31 | Драган Секуловски | ЗНМ |
| 32 | Петар Трајков | Телеканал  |
| 33 | Дарко Фелевски | ТВ Нова |
| 34 | Сашо Кузмановски | Спортско радио  |
| 35 | ИОХН | Ана Блажева |
| 36 | Мухамер Беќири | ТВ Шења |
| 37 | Весна Јовановска | ТВ Телма |
| 38 | Ружица Ефтимова | ТВ 24 Вести  |
| 39 | Наташа Андревска | МРА |
| 40 | Климе Бабунски | ИСПИ |
| 41 | Лидија Пауновска | АЕК |
| 42 | Јонче Грозданоски | АЕК |
| 43 | Ајнур Беќири | ТВ ШЕЊА |
| 44 | Бесиан Лека | АЛСАТ-М |
| 45 | Тецо Цоневски | Неотел |
| 46 | Дехран Муратов | Цивил Медиа |
| 47 | Владимир Волиевски | Тринити Системи |
| 48 | К.Б | ИСППИ |
| 49 | Владимир Радуснавовиќ | МИОА |
| 50 | Мишко Талески | МИОА |
| 51 | Елизабета Галевска | Канал 5 |
| 52 | Столе Наумов | Канал 77 |
| 53 | Горан Лазаров | Евротинк |
| 54 | Илчо Цветановски | ОДИХР |
|  55 | Маргарета Столеска |  Сити Радио |
|  56 | Стојан Трпчевски |  МРТВ |
|  57 | Саше Ивановски |  Портал Мактел  |